TULD JERUUSALEMMAST
Shalom, kallid sõbrad! Tore teiega ühineda!
Panin tänasele õpetusele nimeks "Võidu aasta".
Jeesus ilmus siia maailma
veidi üle 2000 aasta eest.
Miks Ta tuli?
Uus Testament räägib,
et ingel Gabriel ilmus Maarjale, kes sünnitas Jeesuse.
Ingel Gabriel ütles, et Talle tuli nimeks panna Jeesus,
sest Ta pidi päästma oma rahva nende pattudest.
Juba seegi on võit.
Jeesus ilmus siia maailma,
et tuua meile päästet ja lunastust.
Jumala Sõna räägib, et Jeesus võitis vaenlase, saatana,
andes ristil elu meie kõigi eest.
"Sest nõnda on Jumal maailma armastanud,
et ta andis oma ainusündinud Poja,
et ükski, kes temasse usub, ei läheks hukka,
vaid tal oleks igavene elu."
See armastus on tõeline võit.
Armastus on see, mis lõpuks võidab.
Armastuse vastand on vihkamine.
See, kes vihkab ei tee haiget üksnes teistele, vaid eelkõige endale.
Vihkav inimene ei saa end iial võitjaks nimetada.
Selline inimene ei käi Issanda teel,
sest see on usk, mis töötab armastuse läbi,
nagu ütleb Galaatlaste 5.
Jumal on võitnud saatana.
Jumal ei pea isegi võitlema saatana vastu,
sest saatan pole Jumala kõrval midagi.
Jumal on siiski andnud oma lastele vaimse võidu.
Oleme enam kui võitjad.
Loeme koos 1. Johannese kirjast alates 5. peatüki 1. salmist:
"Igaüks, kes usub, et Jeesus on Kristus, on Jumalast sündinud.
Igaüks, kes armastab seda, kes ta on sünnitanud,
armastab ka seda, kes temast on sündinud.
Sellest me tunneme ära, et armastame Jumala lapsi,
kui me armastame Jumalat ja teeme tema käskude järgi.
See ongi Jumala armastamine, et me peame tema käske,
ja tema käsud ei ole rasked.
Jah, igaüks, kes on sündinud Jumalast, võidab ära maailma.
Ja see ongi võit, mis on võitnud ära maailma -
meie usk.
Kes on, kes võidab ära maailma?
Eks see, kes usub, et Jeesus on Jumala Poeg!"
Võit ühendatakse siin armastusega,
ja armastus ühendatakse käskude pidamisega.
Võit on seotud ka usuga.
Peame mõistma üht asja,
millest räägitakse harva.
Vähesed õpetavad sellest sügavuti ja lihtsalt.
Kui õpetame salme 4 ja 5, nagu ma isegi,
räägime tavaliselt suurejooneliselt sellest,
kuidas me oma usuga võidame.
Aga mida see tähendab, et meie usk võidab ära maailma?
Mida näeme, kui maailma vaatame?
Ego, isekust ja viha.
Inimesed elavad pidevas himus.
Mis vahe on himul ja armastusel?
Himu ütleb: "Mulle, mulle", armastus mõtleb teistele.
Meil on Jumala armastus.
Roomlaste 5:5: "Jumala armastus on välja valatud meie südamesse
Püha Vaimu läbi ..."
Kui ütleme, et armastame Jumalat,
armastame ka oma vendi
ja võidame maailma, kus inimesed vihkavad üksteist.
Inimesed teevad mida tahes, et siin maailmas edukas olla.
Nad võivad üksteist isegi mürgitada.
Me ei pea seda tegema.
Meie eeskuju on Messias Jeesus.
"Igaüks, kes on sündinud Jumalast, võidab ära maailma."
Võidame maailma ennekõike oma südames.
Ärge himustage seda, mis on maailmas,
sest selles, kes himustab maailma, ei ole Isa armastust.
Kas see tähendab puid, inimesi, loodust?
Ei, vaid selle maailme jõude, mida juhib saatan.
Kui Aadam ja Eeva langesid pattu,
ei käitunud nad vastutustundlikult Jumala Sõna ja käsu suhtes
ja Jumal ajas nad Eedeni aiast välja.
Nad andsid õigupoolest maailma saatana võimu alla.
Teiseks on see maailm saatana mängumaa,
kuigi meie üle pole saatanal mingit võimu.
Ka füüsiliselt kuuluvad kohad, kus oleme,
nagu meie kodud ja töökohad, Jumalale.
Oleme Messia saadikud, nagu ütleb Korintlaste kiri.
Inimene andis ise võimu saatanale.
Inimene oli teatud mõttes nagu Jumal maa peal.
Jumal oli andnud kõik inimese võimusesse.
Inimene loovutas võimu saatanale.
Ja nüüd valitseb saatan seda maailma mitmel viisil:
hirmu ja valega.
Nende kõigi alus on uhkus.
Uhkus, hirm, vale ja kõik see segadus.
Mida apostel ütleb?
"Igaüks, kes on sündinud Jumalast, võidab ära maailma."
Võidame maailma ennekõike oma elus.
Võidame vanad kombed ja kõik, mis meil tuleb võita.
Kuidas me seda teeme? Oma usuga.
"Ja see ongi võit, mis on võitnud ära maailma -
meie usk."
See pole vaid see, et usud Jumalasse ja kuulutad Jumala Sõna.
Usu alus on siis muidugi see, et usutakse Jumalasse ja Jumalat.
Usk töötab siiski armastuse kaudu.
Selles pole kohta kahtlusele,
sest usk töötab Jumala Sõna kohaselt.
Armastus annab andeks.
Paulus kirjeldab armastust 1. Korintlaste 13. peatükis.
See on kõige suurem.
Teame muidugi, et elu siin maailmas pole kerge.
Satume igasugustesse olukordadesse ja tingimustesse,
kus peame peatuma ja andma endale aega
kõike toimuvat käsitleda.
Apostel Johannes õpetab meile siiski,
et kui armastame Jumalat,
armastame ka kõike, mis on sündinud Jumalast.
Judaism õpetab, et inimene, kes loodi Jumala näo järele,
on Jumala sõber,
mitte üksnes juudid, vaid kõik inimesed.
Jumal armastab inimest.
Samamoodi peame ka meie kõiki looduid armastama.
Nii võidame selle maailma.
Jeesus käskis oma jüngreil üksteist armastada.
"Sellest tunnevad kõik, et olete minu jüngrid."
Meile on antud võit,
ja meil on vastutus selle eest, mida selle võiduga teeme.
Oleme võitjad, sest otsustusjõud on meie käes.
Võime jätta asja pooleli ja anda andeks,
võime jääda eemale kogu maailma tülidest
ja võita saatana relva, hirmu.
Teame, et Jumal on armastanud meid nii palju,
et Ta andis meile Jeesuse, oma ainsa Poja.
Ta ei säästnud isegi oma Poega.
Kuidas Ta ei annaks meile siis kõike muudki?
Seepärast pole hirmul meie elus kohta.
Võidame vale.
Oleme ju saanud tõe.
Jeesus ütles juutidele: "Te tunnetate tõe
ja tõde teeb teid vabaks."
Tõde vabastab selle maailma valedest.
Võidame uhkuse.
Teame ju,
et me pole saanud seda kõike oma teenete eest,
vaid Issanda armust.
Ometi ei väldi me vastutust.
Oleme saanud kõik Jumala armust.
Meil pole mingit põhjust uhkeks minna.
Kui millegagi uhkustame, siis Messias Jeesusega.
Tema andis meile igavese elu.
Ta andis andeks meie patud ja lunastas meid.
Ta tegi meist võitjad, kuningliku preesterkonna.
Jeesus on meie eeskuju.
Nagu ütleb Filiplaste 2. peatükk,
alandas Jeesus end ja oli sõnakuulelik Jumalale.
Ta käis alandlikuna lõpuni,
kasvades oma pere juures,
teenides inimesi ja minnes ristile.
Temalt õpime Jumala alandlikkust ja võidame uhkuse.
Meil pole tõesti midagi, mille üle uhkustada,
peale Issanda Jeesuse nime.
Ta andis end lepituseks meie eest,
tõusis üles surnuist ja tegi meid oma Vaimuga õigeks.
"Igaüks, kes on sündinud Jumalast, võidab ära maailma.
Ja see ongi võit, mis on võitnud ära maailma - meie usk."
Kui armastame Jumalat,
kehastame siin maailmas Tema loomust.
Käitume üksteise suhtes
armastusega.
Vahel tuleb ka karm olla.
Vahel peame olema kindlad
ja mitte kalduma ei vasakule ega paremale.
Maailm katsub meid läbi.
Maailm vaatab, kas mõtleme seda, mida ütleme.
Peame tõesti vahel maailmale näitama,
et jääme oma otsuste juurde.
Näiteks, kui satume kiustatustesse,
püsime kõikumatult tões.
Tegutseme Jumala õigsuses. Seegi on tähtis.
Aga, aga, aga.
Näitame sellele maailmale Jumala loomust.
Kohtleme inimesi armastusega,
sest Jumala loomus on armastus.
Tegutseme õiglaselt.
Loomulikult me ei valeta.
Mul mõlgub meeles veel üks huvitav asi.
"Ja see ongi võit, mis on võitnud ära maailma -
meie usk."
Enne seda räägitakse käskudest.
1. Jh 5:2: "Sellest me tunneme ära, et armastame Jumala lapsi,
kui me armastame Jumalat ja teeme tema käskude järgi."
"Ja tema käsud ei ole rasked," ütleb Jumala Sõna.
Nad pole rasked neile, kes armastavad Jumalat.
Me ei järgi käske omas jõus,
vaid Püha Vaimu abil.
Jeesus ütles Johannese 14:15 -
"Kui te mind armastate, siis pidage mu käske."
Ta ei nimeta meid sulasteks, vaid sõpradeks.
Peame pidama Jumala käske,
ja ma ei räägi praegu sellest, kas käske on 613
või need kümme, mis Mooses sai Siinai mäel
või need kaks, mida mainis Jeesus:
"Armasta Issandat, oma Jumalat, kogu oma südamest,
ja kogu oma hingest ja kogu oma jõust ja kogu oma meelest,
ja oma ligimest nagu iseennast."
Alustame sellest, mida Jeesus ütles.
Armastame Jumalat, sest Tema armastas meid enne.
Sellest räägitakse 1Jh 4:13 -
"Sellest me tunneme, et me püsime temas ja tema meis,
et ta on andnud meile osa oma Vaimust.
Ja me oleme näinud ja tunnistame,
et Isa on läkitanud Poja maailma Päästjaks.
Kes iganes tunnistab, et Jeesus on Jumala Poeg,
selles püsib Jumal ning tema püsib Jumalas.
Ja me oleme tunnetanud ja uskunud armastust,
mis Jumalal on meie vastu.
Jumal on armastus ja kes püsib armastuses, püsib Jumalas
ja Jumal püsib temas.
Selles on Jumala armastus saanud meie juures täiuslikuks,
et meil oleks julgust kohtupäeval;
sest nii nagu on tema, oleme meiegi selles maailmas.
Armastuses ei ole kartust, vaid täiuslik armastus ajab kartuse välja,
sest kartuses on karistus,
aga kartja ei ole saanud täiuslikuks armastuses."
Järgime seega käske ja armastame Jumalat.
Teeme seda ilma kartuseta.
Armastame Jumalat, sest Ta armastas meid.
Igatseme tagasi Tema armastusse.
Mõtlesin sellele täna. Tahame taas Jumalat armastada!
See on võit!
Maailm on täis kiusatusi, lõkse ja eksiradu.
Tahame siiski Jumala käske järgida.
Nii näitame Jumalale oma armastust.
Nii me võidame.
Meil on vaimumaailmas Messia kuulutus.
Meie ülesanne on võitjad olla.
Võidame, kui peame Tema käske
ning armastame Jumalat ja Jumala lapsi.
Veel üks võiduga seotud asi.
2. Korintlaste 2:12.
Sedagi on tähtis mõista.
Kui oled valinud Issanda tee,
ei häbene ega kahetse sa kunagi.
Kui oled otsustanud teenida Issandat, Tema Võitut Jeesust,
siis võidad alati.
2Kr 2:12 -
"Aga kui ma Troasesse tulin Kristuse evangeeliumi kuulutama
ja mulle avanes uks Issandas,
ei olnud siiski mu vaimul kergendust,
sest ma ei leidnud oma venda Tiitust.
Ma jätsin siis nendega hüvasti ja tulin Makedooniasse."
Selleski näeme Jumala armastust ja Pauluse vastutustunnet.
Ta läks koos sõpradega teele.
Ometi ei leidnud ta Tiitust.
Ta jättis kõik ja läks Makedooniasse,
kuna ta ei saanud vaimus rahu.
"Ma jätsin siis nendega hüvasti."
Ta jättis selle, mis oli talle tähtis,
selle ukse, mis Issand oli talle avanud,
armastuse pärast, mida ta tundis Tiituse vastu.
Tiitus oli tema vaimne poeg.
See on meile eeskujuks.
Kui oleksime vaid nende esimeste apostlite sarnased!
"Ma jätsin siis nendega hüvasti ja tulin Makedooniasse.
Aga tänu olgu Jumalale,
kes meid Jeesuses Kristuses viib igal pool võidukäigus kaasa
ja teeb kõigis paigus meie kaudu avalikuks oma tunnetuse lõhna."
Jumal kasutas teda võimsalt ka Makedoonias.
"Meie oleme ju Kristuse hea lõhn Jumalale
nii nende seas, kes päästetakse, kui ka nende seas, kes hukkuvad:
ühtedele lõhn surmast surma,
teistele aga lõhn elust ellu. Ja kes selleks kõlbab?
Meie ei ole ju nii nagu mitmed,
kes Jumala sõnaga hangeldavad,
vaid meie räägime selge meelega, jah, nagu Jumalast lähtudes,
Jumala palge ees, Kristuses."
Ta ütleb, et meie võit on Messia evangeelium.
Meie võit on Jeesuse evangeelium.
Mõned kasutavad seda siiski ära.
Nad ei tee seda puhtast südamest.
"Meie ei ole ju nii nagu mitmed, kes Jumala sõnaga hangeldavad."
Nad kauplevad siis Jumala Sõnaga.
Me ei räägi selleks, et raha saada.
Räägime evangeeliumi, sest see on meie võit,
ja seda igal ajal.
Evangeelium on võit alati ja igavesti.
Kui räägid seda oma südame põhjast, siis võidad.
Kui pead Jeesuse käske, oled Tema sõber.
Kui oled Tema sõber, mõistad, et oled võitja.
Ta peab meid oma sõpradeks.
Oleme Tema tunnistajad ja Tema evangeeliumi levitajad.
Saatana vastuseisul pole mingit tähtsust.
See evangeelium, mida meie levitame ja elame,
ning mida esindame inimkonna ees,
annab meile jõu ja võidu.
Evangeelium kuulutab
Issanda Jeesuse võitu.
Evangeelium räägib, et Jumal saatis oma Poja,
ja Tema Poeg võitis vaenlase, saatana.
Meil pole midagi karta. Me oleme rohkem kui võitjad.
Me ei hangelda Jumala Sõnaga,
"vaid meie räägime selge meelega, jah, nagu Jumalast lähtudes,
Jumala palge ees, Kristuses."
Lähme Heebrealaste kirja.
Oleme jõudnud üsna sügavate asjadeni,
kuid need on siiski lihtsad.
Heebrealaste 2:14 -
"Et nüüd lapsed on liha ja vere osalised,
siis on ka Jeesus ise otse samal viisil liha ja vere omaks võtnud,
et ta surma kaudu kõrvaldaks selle, kellel on võimus surma üle -
see tähendab kuradi -,
ja vabastaks need, kes surma kartes
olid kogu eluaja orjapõlves."
Heebrealaste kirja loomuse põhjal usun,
et Paulus kirjutas selle
ja saatis Iisraeli.
Ta ütleb, et Jeesus võttis omaks liha ja vere.
Temast sai inimene, kuigi Ta oli Jumala Poeg,
Jumala Sõna.
Ta kukutas oma surma kaudu selle,
kellel oli võimus surma üle - kuradi.
Ta vabastas meid orjusest.
Hirm on orjus.
Ta vabastas meid orjusest.
Ta lasi meid vabaks.
Tema on meie võit. Evangeelium on meie võit.
Ma ei tea, millest hetkel läbi lähete, kuid ütlen teile:
Armastagem üksteist!
Järgigem Issanda Jeesuse käske!
Näidakem oma usku, mitte üksnes sõnadega, vaid ka tegudega!
Tehkem ja kuulgem, nagu Iisraeli rahvas ütles.
Isegi kui me seda alati ei mõista,
kuuletume siiski Tema Sõnale.
Teame, et Ta tahab meile parimat.
Palvetan teie kõikide eest,
et Jumala Sõna teostuks teis
ja et Jumala tahe teostuks siin maailmas ja teie kaudu.
Õnnistagu teid Jumal ja täitku teid Püha Vaimuga,
nii et tunneksite oma võite ja käituksite kui võitjad,
kes kuuluvad siin maailmas Messias Jeesusele.
Shalom Jeruusalemmast!
Tõlge: Monika Jaaguri